
Αρ. Φύλλου 293 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση ομάδας εργασίας. 1 

Καθορισμός για πρώτη φορά και Αναπροσαρμογή 
Αποζημίωσης Προέδρων, Μελών και Γραμματέων 
Συμβουλίων και Επιτροπών των Νομικών Προσώ¬ 
πων Δημοσίου Δικαίου Αρμοδιότητας του Υπουρ¬ 


γείου Εθνικής Άμυνας. 2 

Αναπροσαρμογή αποζημιώσεων των Διευθυνόντων 
Συμβούλων των Ενώσεων Αποστράτων Αξιωματι¬ 
κών Στρατού, Αεροπορίας και Ναυτικού. 3 


Τροποποίηση της 2/86608/0022/21.12.1999 κοινής 
απόφασης Γενικών Γραμματέων Δημ. Δ/σης 
Υπουργείου Εσωτερικών, Δημ. Διοίκησης και Απο¬ 
κέντρωσης και Δημοσιονομικής Πολιτικής Υπουρ¬ 


γείου Οικονομικών. 4 

Έγκριση ημερών κίνησης υπαλλήλων που υπηρετούν 
στη ΓΓΔΕ και ΓΓΣΔΕ του ΥΠΕΧΩΔΕ και απασχο¬ 
λούνται με το έργο αποκατάστασης σεισμοπλή¬ 
κτων για το έτος 2 000. 5 


Νυχτερινή και Εξαιρέσιμων Ημερών Απασχόληση των 
Υπαλλήλων της Εθνικής Υπηρεσίας Πληροφοριών. @ 
Έγκριση ωρών υπερωριακής νυχτερινής εργασίας και 
εργασίας κατά τις εξαιρέσιμες ημέρες οκτώ (8) 
υπαλλήλων, διαφόρων κλάδων και ειδικοτήτων που 

υπηρετούν στην Μ.Τ.Ε.Ν.Σ. «Α. ΦΛΕΜΙΓΚ». 7 

Συγκρότηση Κεντρικής Επιτροπής Μεταγωγών (ΚΕΜ) 8 
Τροποποίηση της αριθμ. 62988/4.6.99 απόφασης για 
την Μηχανογράφηση Αμίσθων Υποθηκοφυλακείων» 9 
Μετάταξη του υπαλλήλου του ΟΑ.ΚΑ. Χρήστου Ανθι¬ 


νου στο Στάδιο Ειρήνης και Φιλίας. 10 

Επέκταση του Ν. 2683/99 στα μέλη ΔΕΠ, Ε.Ε.Π, ΕΔΤΠ 
και Βοηθούς και Επιστημονικούς Συνεργάτες. 11 


ΑΠΟΦΑΣΕΙΣ 

Αριθ. ΑΣ 323 (1) 

Συγκρότηση ομάδας εργασίας. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ - ΥΦΥΠ. ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 31 παρ. 3 του Ν. 2594/98 


«Κύρωση ως Κώδικα του σχεδίου νόμου Οργανισμός του 
Υπουργείου Εξωτερικών» (ΦΕΚ62Α'). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν. 2081/92 (ΦΕΚ 154 Α’) και τροποποιή¬ 
θηκε μετηνπαρ. 2ατου άρθρου 1 του Ν. 2469/97 (ΦΕΚ38 
Α'). 

3. Την υπ’ αριθ. 1107147/1239/0006Α/4.10.96 (ΦΕΚ 922 
Β/7.10.96) κοινή απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουρ¬ 
γού Οικονομικών στους Υφυπουργούς Οικονομικών». 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, εφόσον η τυχόν αποζημίωση των μελών 
της Επιτροπής θα καθοριστεί σύμφωνα με το άρθρο 31 
παρ. 4 του ν. 2594/98, με νεώτερη απόφαση των Υπουρ¬ 
γών Εξωτερικών και Οικονομικών, αποφασίζουμε: 

Συγκροτείται ομάδα εργασίας, με αντικείμενο την Ευ- 
ρωμεσογειακή πολιτική της χώρας, την πολιτική στη Μέ¬ 
ση Ανατολή και ειδικότερα την Αραβο-ισραηλινή διαδικα¬ 
σία ειρήνευσης, καθώς και την ενασχόληση με περιοχές 
συγκρούσεων, όπου δύναται η ελληνική διπλωματία να 
συμβάλλει στην ειρήνευση τους, αποτελούμενη από τους 
εξής: 

1. Δημήτρη Κώνστα, Πρέσβη εκ προσωπικοτήτων και 
Καθηγητή του Παντείου Πανεπιστημίου Κοινωνικών και 
Πολιτικών Επιστημών, ως Πρόεδρο. 

2. Σάνδη Αριστείδη, Πληρεξούσιο Υπουργό Α', Δ/ντή 
της Α6 Δ/νσης Αραβικών Χωρών και Μέσης Ανατολής. 

3. Κριεκούκη Αναστάσιο, Πληρεξούσιο Υπουργό Α' 
Δ/ντή της Γ1 Δ/νσης Εξωτερικών Ευρωπαϊκών Σχέσεων. 

4. Ρούσσο Σωτήριο, Εμπειρογνώμονα Β'του Υπουργεί¬ 
ου Εξωτερικών. 

5. Παπαχρήστου Ευάγγελο, Ειδικό Επιστημονικό - Μορ¬ 
φωτικό Συνεργάτη του Υπουργείου Εξωτερικών. 

Για την υποβοήθηση του έργου της, η ομάδα μπορεί να 
συνεργάζεται με εμπειρογνώμονες, άλλους δημόσιους 
φορείς, Μη Κυβερνητικές Οργανώσεις και κάθε άλλο νο¬ 
μικό ή φυσικό πρόσωπο το οποίο θα κρίνει αναγκαίο. 

Ο Πρόεδρος της ομάδας ορίζει τον τόπο και τον αριθμό 
των συνεδριάσεων. 

Οι υπηρεσίες του Υπουργείου Εξωτερικών υποχρεού- 
νται να παρέχουν στην ομάδα ενημέρωση ή πληροφορίες 
που τους ζητούνται. 

Οι υπηρεσίες του Υπουργείου Εξωτερικών εξασφαλί- 

ζουν την αναγκαία γραμματειακή υποστήριξη για την λει¬ 
τουργία της ομάδας εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2000 

οι ΥΠΟΥΡΓΟΙ 

ΕΞΩΤΕΡΙΚΩΝ ΥΦΥΠ. ΟΙΚΟΝΟΜΙΚΩΝ 

ΓΙΩΡΓΟΣ Α. ΠΑΠΑΝΔΡΕΟΥ ΝΙΚΟΣΧΡΙΣΤΟΔΟΥΛΑΚΗΣ 
-♦- 

Αριθ. 2/13980/0022 (2) 

Καθορισμός για πρώτη φορά και Αναπροσαρμογή Απο¬ 
ζημίωσης Προέδρων, Μελών και Γραμματέων Συμ¬ 
βουλίων και Επιτροπών των Νομικών Προσώπων Δη¬ 
μοσίου Δικαίου Αρμοδιότητας του Υπουργείου Εθνι¬ 
κής Άμυνας. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη τις διατάξεις: 

α. Του άρθρου 1 του Ν. 2554/1953 «περί τροποποιή- 
σεως και συμπληρώσεως διατάξεων τινών αφορωσών 
την Διοίκηση του Μετοχικού Ταμείου Στρατού» (ΦΕΚ Α’ 
230). 

β. Του άρθρου 2 του Ν.Δ. 398/1974 «περί Ταμείων Αλ¬ 
ληλοβοήθειας Στρατού, Ναυτικού και Αεροπορίας» (ΦΕΚ 
Α’ 116),όπωςαντικαταστάθηκεμετηνπαρ. 1 του άρθρου 
1 του Ν.788/1978 (ΦΕΚΑ’ 104). 

γ. Του άρθρου 82 του ΑΝ. 1324/1949 «περί προστασίας 
και αποκαταστάσεως των Αναπήρων Πολέμου Οπλιτών 
και θυμάτων πολέμου» (ΦΕΚΑ’ 236), που κυρώθηκε με το 
Ν. 1487/1950, όπως αντικαταστάθηκε με το άρθρο 13του 
Ν.Δ. 3748/1957, οιδεπαρ. 1 και 4 διατυπώθηκαν σύμφω¬ 
να μετηνυπ’ αριθμ. Φ. 870/35/923081 της 9/13 Ιουν. 1967 
Απόφασης Υπουργών Συντονισμού και Εθνικής Άμυνας 
(ΦΕΚ Β’392). 

δ. Των άρθρων 1 και 2 του Π.Δ. 27/1991 «Οργανισμός 
Λέσχης Αξιωματικών Ενόπλων Δυνάμεων (ΛΑΕΔ)», (ΦΕΚ 
Α’ 10) όπως τροποποιήθηκε με το Π.Δ. 430/1993 (ΦΕΚΑ’ 
182) και του άρθρου 7 της υπ’ αριθμ. Φ. 
959.21/2/464370/Σ. 6762/31.12.1997 Απόφασης του 
Υπουργού Εθνικής Άμυνας (ΦΕΚΒ’ 126/1998). 

ε. Του άρθρου 13παρ. 1 του ΑΝ. 1563/1950 «περί ιδρύ- 
σεως Αυτόνομου Οικοδομικού Οργανισμού Αξιωματικών 
του Στρατού Ξηράς, θαλάσσης και Αέρος» (ΦΕΚ Α’ 254), 
όπως αντικαταστάθηκε με το άρθρο 1 του Α.Ν. 299/1968 
(ΦΕΚΑ’ 42). 

στ. Του άρθρου 4 του ΑΝ. 1137/1946 «περί κυρώσεως 
και κωδικοποιήσεως των διατάξεων των αφορωσών το 
Νοσηλευτικό Ίδρυμα Μετοχικού Ταμείου Στρατού» (ΦΕΚ 
ΑΊ13). 

ζ. Του άρθρου 5 του ΝΔ1171/1972 «περί Ενώσεων Απο- 
στράτων Αξιωματικών Ενόπλων Δυνάμεων» (ΦΕΚ Α’ 82), 
όπως αντικαταστάθηκε με το άρθρο 14του Ν. 1911/1990 
(ΦΕΚΑ’ 166). 

η. Της υπ’ αριθμ. 2046870/5146/0022/23.6.1994 Κοινής 
Απόφασης Υπουργών Εθνικής Άμυνας και Οικονομικών 
«Αναπροσαρμογή αποζημιώσεων Μελών των Διοικητικών 
Συμβουλίων και Διευθυνόντων Συμβούλων των Ενώσεων 
Αποστράτων Αξκών Στρατού, Ναυτικού και Αεροπορίας» 
(ΦΕΚΒ’584). 

θ. Του άρθρου 2 του Β.Δ. 232/1961 «Περί του Ταμείου 


Αρωγής Μονίμων Πολιτικών Υπαλλήλων Υπουργείου 
Εθνικής Άμυνας/ΓΕΣ» (ΦΕΚ Α' 73), όπως αντικαταστάθη- 
κε με το άρθρο 1 του Π.Δ. 144/1989 (ΦΕΚ Α' 70). 

ι. Του άρθρου 2 του Ν. 5481/1932 «Περί Μετοχικού Τα¬ 
μείου Πολεμικού Ναυτικού» (ΦΕΚΑ' 387). 

ια. Του άρθρου 2 του Α. Ν. 1988/1939 «Περί Μετοχικού 
Ταμείου Αεροπορίας» (ΦΕΚΑ' 414) όπως αντικαταστάθη- 
κε μετιςπαρ. 1 και2του άρθρου Ι,του Ν.Δ. 3981/1959. 

ιβ. Του άρθρου 5 του Ν.Δ. 3960/1959 «Περί ιδρύσεως 
Ταμείου Αεροπορικής Αμύνης» (ΦΕΚ Α' 153) και των άρ¬ 
θρων 2 και 3 του Β.Δ. 258/1960 (ΦΕΚΑ' 156). 

ιγ. Της υπ’ αριθμ. 2027332/3206/0022/1.6.1993 Απόφα¬ 
σης του Υφυπουργού Οικονομικών «Αναπροσαρμογή πο¬ 
σού αποζημίωσης μελών συλλογικών οργάνων» (ΦΕΚ Β’ 
422). 

ιδ. Του άρθρου 19 του Ν. 2470/1997 «Αναμόρφωση μι¬ 
σθολογίου του προσωπικού της Δημόσιας Διοίκησης και 
άλλες συναφείς διατάξεις» (ΦΕΚ Α' 40). 

ιε. Του άρθρου 4του Ν. 2448/1996 «Μισθολογικές ρυθ¬ 
μίσεις μόνιμων στελεχών των Ενόπλων Δυνάμεων και 
αντιστοίχων της Ελληνικής Αστυνομίας, του Πυροσβεστι¬ 
κού και Λιμενικού Σώματος» (ΦΕΚ Α' 279). 

ιστ. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ Α' 137) που προστέθηκε με 
το άρθρο 27του Ν. 2081/1992 (ΦΕΚΑ' 154), όπως αντικα- 
ταστάθηκεμετοάρθρο 1 παρ. 2του Ν. 2469/1997 (ΦΕΚΑ' 
38). 

ιη. Της υπ’ αριθμ. 29261/7.10.1996 Κοινής Απόφασης 
Πρωθυπουργού και Υπουργού Εθνικής Άμυνας «Ανάθεση 
αρμοδιοτήτων Υπουργού Εθνικής Άμυνας στον Υφυ¬ 
πουργό Εθνικής Άμυνας» (ΦΕΚ Β' 933). 

ιθ.. Της υπ’ αριθμ. 1107147/1239/0006Α/4.10.1996 Κοι¬ 
νής Απόφασης Πρωθυπουργού και Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ Β’ 922). 

κ. Το γεγονός ότι από τις διατάξεις της παρούσας από¬ 
φασης προκαλείται σε βάρος των ανωτέρω αναφερομέ- 
νων Ν.Π.Δ.Δ. δαπάνη, αρχική ή επιπλέον συνολικού 
ύψους 16.112.000 δρχ. για το έτος 2000 και για καθένα 
από τα επόμενα πέντε (5) έτη , που θα καλυφθεί από τον 
ΚΑΕ 0264 των προϋπολογισμών των, με εξαίρεση του Τα¬ 
μείου Αεροπορικής Αμύνης (ΤΑΑ) που θα καλυφθεί από 
τον ΚΑΕ 0899 του προϋπολογισμού του, αποφασίζουμε: 

1. Καθορίζουμε την αποζημίωση των προέδρων, μελών 
και γραμματέων των Συμβουλίων και Επιτροπών που προ- 
βλέπονται από τις αναφερόμενες διατάξεις στις παρ. β, δ, 
ε, θ, και ιβ, του προοιμίου της παρούσας Κοινής Απόφα¬ 
σης, στις 5.000 δρχ. κατά συνεδρίαση και μέχρι πενήντα 
(50) συνεδριάσεις κατ’ ανώτατο όριο ετησίως. 

2. Αυξάνουμε την αποζημίωση των προέδρων, μελών 
και γραμματέων των Συμβουλίων και Επιτροπών που προ- 
βλέπονται από τις λοιπές αναφερόμενες διατάξεις του 
προοιμίου της παρούσας Κοινής Απόφασης, στις 6.000 
δρχ. κατά συνεδρίαση και μέχρι πενήντα (50) συνεδριά¬ 
σεις κατ’ ανώτατο όριο ετησίως. 

3. Οι εισηγητές των Συμβουλίων και Επιτροπών εφόσον 
δεν είναι μέλη και έκτου νόμου προβλέπεται η συμμετοχή 
τους στις συνεδριάσεις αυτών, καθώς και οι εκάστοτε κα¬ 
λούμενοι νομικοί σύμβουλοι, δικαιούνται τις αποζημιώ¬ 
σεις που προβλέπονται ανωτέρω για τα μέλη των Συμ¬ 
βουλίων και Επιτροπών, που συμμετέχουν 

4. Οι ανωτέρω αποζημιώσεις καταβάλλονται εφόσον οι 
συνεδριάσεις γίνονται εκτός ωρών εργασίας και υπόκει- 

νται σε κράτηση φόρου εισοδήματος και στις λοιπές νό¬ 
μιμες κρατήσεις υπέρ τρίτων. 

5. Αναλυτικά τα ποσά που θα βαρύνουν τον προϋπολο¬ 
γισμό του καθενός των αναφερομένων στο προοίμιο της 
παρούσας Κοινής Απόφασης Ν.Π.Δ.Δ., για το έτος 2000 
και κάθε ένα από τα επόμενα πέντε έτη, είναι: 

Από έτος 2000 και εφεξής 


α. 

ΤΑΣ 

840.000 δρχ. 

αρχική δαπάνη 

β· 

ΛΑΕΔ 

480.000 δρχ. 

αρχική δαπάνη 

Υ· 

ΑΟΟΑ 

1.200.000 δρχ. 

αρχική δαπάνη 

δ. 

ΤΑΜΠΥ/ΥΕΘΑ/ΠΕΣ 

1.260.000 δρχ. 

αρχική δαπάνη 

ε. 

ΤΑΝ 

1.680.000 δρχ. 

αρχική δαπάνη 

σι. 

ΤΑΣΑ 

560.000 δρχ. 

αρχική δαπάνη 

ζ· 

ΤΑΑ 

480.000 δρχ. 

αρχική δαπάνη 

η· 

ΜΤΣ 

792.000 δρχ. 

επιπλέον δαπάνη 

θ. 

ΤΑΑΘΠ 

378.000 δρχ. 

επιπλέον δαπάνη 

ι. 

ΕΑΑΣ 

3.834.000 δρχ. 

επιπλέον δαπάνη 

ια 

ΝΙΜΤΣ 

468.000 δρχ. 

επιπλέον δαπάνη 

ιβ. 

ΜΤΝ 

864.000 δρχ. 

επιπλέον δαπάνη 

ιγ· 

ΕΑΑΝ 

1.062.000 δρχ. 

επιπλέον δαπάνη 

ιδ. 

ΜΤΑ 

792.000 δρχ. 

επιπλέον δαπάνη 

ιε. 

ΕΑΑΑ 

1.422.000 δρχ. 

επιπλέον δαπάνη 


6. Η απόφαση αυτή ισχύει από τη δημοσίευση στην εφη¬ 
μερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μαρτίου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 2/13981/0022 (3) 

Αναπροσαρμογή αποζημιώσεων των Διευθυνόντων Συμ¬ 
βούλων των Ενώσεων Αποστράτων Αξιωματικών 
Στρατού, Αεροπορίας και Ναυτικού. 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ-ΟΙΚΟΝΟΜΙΚΩΝ 

Έχοντας υπόψη τις διατάξεις; 

α. Του άοθρου 5του Ν. 1171/1972 «Περί Ενώσεων Απο¬ 
στράτων Αξιωματικών Ενόπλων Δυνάμεων (ΦΕΚ Α' 82) 
όπως αυτό αντικαταστάθηκε με το άρθρο 14 του Ν. 
1911/1990 «Εισαγωγή γυναικών στις Ανώτατες Σχολές, 
ρύθμιση στρατολογικών θεμάτων και άλλες διατάξεις 
(ΦΕΚ Α' 166). 

β. Της υπ’ αριθμ. 2046870/5146/0022/23/6/1994 Κοινής 
Απόφασης Υπουργών Εθνικής Άμυνας και Οικονομικών 
«Αναπροσαρμογή αποζημιώσεων μελών των Διοικητικών 
Συμβουλίων και Διευθυνόντων Συμβούλων των Ενώσεων 
Αποστράτων Αξιωματικών Στρατού, Ναυτικού και Αερο¬ 
πορίας» (ΦΕΚ Β' 584/1994). 

γ. Την πρόταση των Αρχηχών Γενικών Επιτελείων Στρα¬ 
τού, Ναυτικού και Αεροπορίας. 

δ. Του άρθρου 40 του Ν.849/1978 «περί παροχής κινή¬ 
τρων για την ενίσχυσιν της περιφερειακής και οικονομι¬ 
κής ανάπτυξης της χώρας» (ΦΕΚ Α'232), όπως τροποποι¬ 
ήθηκε με το άρθρο 8του Ν. 2129/1933 «Αύξηση συντάξε¬ 
ων και άλλες διατάξεις (ΦΕΚ Α' 57). 

ε. Του άρθρου 29Ατου Ν. 1558/1985 «Κυβέρνηση και 


Κυβερνητικά Όργανα» (ΦΕΚ Α' 137) που προστέθηκε με 
το άρθρο 27του Ν. 2081/1992 (ΦΕΚΑ' 154), όπως αντικα- 
ταστάθηκε με το άρθρο 1 παρ. 2 του Ν. 2469/1997 (ΦΕΚ 
Α' 38). 

στ. Της υπ’ αριθμ. πρωτ. 29261/17.10.1996 Κοινής Από¬ 
φασης Πρωθυπουργού και Υπουργού Εθνικής Άμυνας, 
«Ανάθεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ Β' 933). 

ζ. Της υπ’ αριθμ. πρωτ. 1107147/1239/0006Α7 
14.10.1996 Κοινής Απόφασης Πρωθυπουργού και 
Υπουργού Οικονομικών στους Υφυπουργούς Οικονομι¬ 
κών» (ΦΕΚ Β'922). 

η. Το γεγονός ότι από τις διατάξεις της παρούσας Κοι¬ 
νής Απόφασης προκαλείται επιπλέον δαπάνη εις βάρος 
του προϋπολογισμού της κάθε μιας Ένωσης Αποστρά¬ 
των Αξιωματικών Στρατού, Ναυτικού και Αεροπορίας 
ύψους 600.000 δρχ. για καθένα από τα επόμενα πέντε (5) 
έτη, η οποία θα καλυφθεί από τον ΚΑΕ 0264 του προϋπο¬ 
λογισμού των Ενώσεων αυτών, αποφασίζουμε: 

1. Αυξάνουμε την κατά μήνα αποζημίωση του Διευθύνο- 
ντος Συμβούλου κάθε Ένωσης Αποστράτων Αξιωματικών 
Στρατού, Ναυτικού και Αεροπορίας, σε εκατό χιλιάδες 
(100.000) δραχμές. 

2. Κατά τα λοιπά ισχύει η παράγραφος 2 της Κοινής 
Απόφασης που αναφέρεται στην παράγραφο Β’ του προ¬ 
οιμίου της παρούσας. 

3. Η απόφαση αυτή ισχύει από 1.1.2000 και να δημοσι- 
ευθεί, στην Εφημερίδα της Κυβερνήσεως. 

Αθήνα, 6 Μαρτίου 2000 

οι ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΩΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 

-♦- 

Αριθ. 2/15560/0022 (4) 

Τροποποίηση της 2/86608/0022/21.12.1999 κοινής από¬ 
φασης Γ ενικών Γ ραμματέων Δημ. Δ/σης Υπουργείου 
Εσωτερικών, Δημ. Διοίκησης και Αποκέντρωσης και 
Δημοσιονομικής Πολιτικής Υπουργείου Οικονομι¬ 
κών. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣΙΑΣ ΔΙΟΙΚΗΣΗΣ ΥΠΟΥΡΓΕΙΟΥ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
-ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 18 παρ. 18 του Ν. 2503/1997 (ΦΕΚ 
107/Α730.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις». 

β) του άρθρου 40 του Ν. 849/1978, όπως τροποποιήθη¬ 
κε με το άρθρο 3 του Ν. 2129/1993 «Αύξηση συντάξεων 
και άλλες διατάξεις». 

γ) της παρ. 3 του άρθρου 22 του Ν. 2362/1995 (ΦΕΚ 
247/Α/27.11.1995) «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α στο ν. 1558/1985, 
όπως τελικά αντικαταστάθηκε με το άρθρο 1 του Ν. 
2469/1997. 

ε) του Π.Δ.373/1995 (ΦΕΚ201/Α/14.9.1995) «Συγχώνευ¬ 
ση των Υπουργείων Προεδρίας της Κυβέρνησης και Εσω¬ 
τερικών στο Υπουργείο Εσωτερικών, Δημόσιας Διοίκη¬ 
σης και Αποκέντρωσης και καθορισμός των αρμοδιοτή¬ 
των του». 

στ) του Π.Δ.400/1995 (ΦΕΚ226/Α/1.11.1995) «Σύσταση 
Γενικής Γραμματείας Δημόσιας Διοίκησης στο Υπουρ¬ 
γείο Εσωτερικών, Δημόσιας Διοίκησης και Αποκέντρω¬ 
σης και καθορισμός των αρμοδιοτήτων της». 

2. Την υπ’ αρ. ΔΙΔΚ/Φ.38/2/23897/10.11.1999 απόφαση 
της Υπουργού Εσωτερικών, Δημόσιας Διοίκησης και Απο¬ 
κέντρωσης «Ορισμός μελών Επιτροπής Παρακολούθη¬ 
σης και Παραλαβήςτου έργου γιατηνπαροχή Υπηρεσιών 
Συμβούλου Ελέγχου Προσαρμογής (αυάίίοι-), με το «Πρό¬ 
βλημα 2000», που αφορά στη θεματική περιοχή «Χρημα¬ 
τοπιστωτικά και Διοικητικά/Διαχειριστικά Συστήματα», 
όπως τροποποιήθηκε με την υπ’ αρ. ΔΙΔΚ/Φ.38/2/ 24789/ 
15.11.1999 όμοια απόφαση. 

3. Την υπ’ αρ. 2/86608/0022/21.12.1999 κοινή Υπουργι¬ 
κή απόφαση, «Καθορισμός αποζημίωσης Προέδρου, με¬ 
λών και γραμματείας της Επιτροπής Παρακολούθησης 
και Παραλαβής του έργου για την παροχή Υπηρεσιών 
Συμβούλου Ελέγχου Προσαρμογής (αυάίίοι-), με το «Πρό¬ 
βλημα 2000», που αφορά στη θεματική περιοχή «Χρημα¬ 
τοπιστωτικά και Διοικητικά/ Διαχειριστικά Συστήματα». 

4. Την υπ’ αριθμ. 1107147/1239/0006Α/4.10.96 απόφα¬ 
ση «Μεταβίβαση αρμοδιοτήτων Υπουργού Οικονομικών 
στους Υφυπουργούς Οικονομικών». 

5. Την υπ’ αρ. 2/80345/0004/8.11.1999 κοινή Υπουργική 
απόφαση (ΦΕΚ 2040/Β/19.11.1999) «Μεταβίβαση εξου¬ 
σίας υπογραφής σύμφωνα με το άρθρο 7 παρ.1 του Ν. 
1943/91». 

6. Το γεγονός ότι την 31.3.2000 λήγει η υπ’ αρ.ΔΙΟΙΚ/Φ. 
530/18/25904/6.12.1999 σύμβαση και συνεπώς η Επιτρο¬ 
πή, που συγκροτήθηκε με την ως άνω αναφερομένη από¬ 
φαση, θα απαιτηθεί να συνεδριάσει εντόςτου μηνόςΑπρι- 
λίου 2000, προκειμένου να προβεί στην οριστική παραλα¬ 
βή του έργου. 

7. Το γεγονός ότι από τις διατάξεις της παρούσας από¬ 
φασης δεν προκαλείται πρόσθετη δαπάνη σε βάρος του 
Κρατικού Προϋπολογισμού, αποφασίζουμε: 

1. Τροποποιούμε την παρ. 3 της υπ’ αρ. 2/86608/ 
0022/21.12.1999 απόφασης, με την οποία καθορίστηκε 
αποζημίωση για τα μέλη της Επιτροπής Παρακολούθη- 
σης-Παραλαβής του έργου για την παροχή Υπηρεσιών 
Συμβούλου Ελέγχου Προσαρμογής (αυάιΐοή, με το «Πρό¬ 
βλημα 2000», που αφορά στη θεματική περιοχή «Χρημα¬ 
τοπιστωτικά και Διοικητικά/Διαχειριστικά Συστήματα» και 
παρατείνουμε τη θητεία της ως άνω Επιτροπής έως την 
30.4.2000 αντί της 31.3.2000. 

2. Κατά τα λοιπά ισχύει η προηγούμενη απόφασή μας. 

Η απόφαση αυτή να δημοσιευτεί στην Εφημερίδα της 

Κυβερνήσεως. 

Αθήνα, 3 Μαρτίου 2000 
Οι Γ ενικοί Γ ραμματείς 
Δημόσιας Διοίκησης 

Υπ. Εσωτερικών, Δημόσιας Δημοσιονομικής Πολιτικής 

Διοίκησης και Αποκέντρωσης Υπ. Οικονομικών 
ΠΑΝ. ΒΑΣΙΛΕΙΟΥ ΙΩΑΝ. ΚΟΥΣΟΥΛΑΚΟΣ 


Αριθ. 2/11404/0022 (5 ) 

Έγκριση ημερών κίνησης υπαλλήλων που υπηρετούν στη 

ΓΓΔΕ και ΓΓΣΔΕ του ΥΠΕΧΩΔΕ και απασχολούνται με 

το έργο αποκατάστασης σεισμοπλήκτων για το έτος 

2000 . 

ΟΙ ΓΕΝΙΚΟΙ ΓΡΑΜΜΑΤΕΙΣ 
ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 

ΥΠΟΥΡΓΕΙΟΥ ΟΙΚΟΝΟΜΙΚΩΝ - ΔΗΜΟΣΙΩΝ ΕΡΓΩΝ 
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2685/99, «Κάλυψη δαπανών με- 
τακινουμένων υπαλλήλων εντός και εκτός Επικράτειας 
και άλλες διατάξεις» (ΦΕΚ 35/Α/18.2.99). 

2. Την αριθ .2/63841/0022/31.8.99 κοινή απόφαση 
έγκρισης ημερών εκτός έδρας κίνησης υπαλλήλων που 
υπηρετούν στη ΓΓΔΕ και ΓΓΣΔΕ του ΥΠΕΧΩΔΕ (ΦΕΚ 
1867/Β/11.10.99). 

3. Τις διατάξεις του άρθρου 49 του Ν.2778/99 (ΦΕΚ 
295/Α/99). 

4. Το γεγονός ότι οι καταστρεπτικοί σεισμοί στον Ελλα- 
δικό χώρο, έχουν δημιουργήσει σοβαράπροβλήματα από 
τις ζημιές που προκάλεσαν στους κατοίκους των περιο¬ 
χών αυτών και η ευθύνη αποκατάστασης των ζημιών ανή¬ 
κει στις υπηρεσίες της ΓΓΔΕ του ΥΠΕΧΩΔΕ, το έργο των 
οποίων συνεχίζεται και απαιτείται συνεχής μετάβαση 
έμπειρων υπαλλήλων στις υπηρεσίες αυτές. 

5. Το γεγονός ότι από την εφαρμογή της παρούσας 
απόφασης προκαλείται δαπάνη 50.000.000 δρχ. για το 
έτος 2000 σε βάρος του ετήσιου προγράμματος Δημο¬ 
σίων Επενδύσεων της ΓΓΔΕ του ΥΠΕΧΩΔΕ, για την πλη¬ 
ρωμή δαπανών εκτός έδρας κίνησης και οδοιπορικών 
εξόδων των υπαλλήλων της ΓΓΔΕ και ΓΓΣΔΕ του ΥΠΕΧΩ¬ 
ΔΕ που απασχολούνται με το έργο αποκατάστασης ζη¬ 
μιών από τους σεισμούς. 

6. Την αριθ. 2/74260/0004/15.10.99 απόφαση «Μεταβί¬ 
βαση εξουσίας υπογραφής σύμφωνα με το άρθρο 7 
παρ.1 του Ν. 1943/91, αποφασίζουμε: 

Εγκρίνουμε για το έτος 2000, την κίνηση και παραμονή 
εκτός έδρας των μονίμων και με σχέση εργασίας ιδιωτι¬ 
κού δικαίου υπαλλήλωντης ΓΓΔΕ και ΓΓΣΔΕ του ΥΠΕΧΩ¬ 
ΔΕ, που απασχολούνται με το έργο αποκατάστασης των 
ζημιών από τους σεισμούς σε όλη τη Χώρα, για εκτέλεση 
υπηρεσίας, με διανυκτέρευση ή αυθημερόν επιστροφή 
ως κατωτέρω; 

α) Για τους υπαλλήλους όλων των υπηρεσιών και όλων 
των κλάδων που μετακινούνται στην ΥΑΣ, ΤΑΣ και ΓΑΣ του 
Νομού Αττικής: 

Ημέρες εκτός έδρας μέχρι 25 το μήνα, συνολικά μέχρι 
300 ημέρες το χρόνο. 

β) Γ ια τους προϊσταμένους της ΥΑΣ και ΥΑΣΒΕ, καθώς 
και τους προϊσταμένους των τμημάτων των υπηρεσιών 
αυτών, που μετακινούνται στις υπηρεσίες σεισμοπλή¬ 
κτων σε όλη τη Χώρα: 

Ημέρες εκτός έδρας μέχρι 25 το μήνα, συνολικά μέχρι 
300 ημέρες το χρόνο. 

γ) Γ ια το τεχνικό προσωπικό που εκτελεί χρέη προϊστα¬ 
μένου, στους ΤΑΣ Κοζάνης, Γρεβενών, Φλώρινας και στα 
ΓΑΣ Κόνιτσας, Πτολεμάίδας καιΔεσκάτης: 

Ημέρες εκτός έδρας μέχρι 25 το μήνα, συνολικά μέχρι 
300 ημέρες το χρόνο. 

δ) Για το τεχνικό προσωπικό που εκτελεί χρέη προϊστα¬ 
μένου στους ΤΑΣ Αίγιου, Άμφισσας, Βαρθολομιού, Ζα¬ 
κύνθου, Λευκάδας. Μεσσηνίας, Πατρών, Πύργου και στο 
ΓΑΣ Ιστιαίας: 

Ημέρες εκτός έδρας μέχρι 20 το μήνα, συνολικά μέχρι 
240 ημέρες το χρόνο. 

ε) Γ ια το τεχνικό προσωπικό της ΥΑΣΒΕ που μετακινεί¬ 
ται στις υπηρεσίες σεισμοπλήκτων αρμοδιότητας 
ΥΑΣΒΕ: 

Ημέρες εκτός έδρας μέχρι 18 το μήνα, συνολικά μέχρι 
216 το χρόνο. 

στ) Γ ια το τεχνικό προσωπικό της ΥΑΣ που μετακινείται 
στουςΤΑΣ και ΓΑΣ σε όλη τη Χώρα: 

Ημέρες εκτός έδρας μέχρι 18 το μήνα, συνολικά μέχρι 
216 ημέρες το χρόνο. 

ζ) Γ ια το τεχνικό και διοικητικό προσωπικό που μετακι¬ 
νείται στο ΓΑΣ Ιστιαίας. 

Ημέρες εκτός έδρας μέχρι 20 το μήνα, συνολικά μέχρι 
240 ημέρες το χρόνο. 

η) Γ ια το διοικητικό προσωπικό που εκτελεί χρέη υπο¬ 
λόγου στους ΤΑΣ Κοζάνης, Γρεβενών, Φλώρινας και στα 
ΓΑΣ Κόνιτσας Πτολεμάίδας καιΔεσκάτης: 

Ημέρες εκτός έδρας μέχρι 20 το μήνα, συνολικά μέχρι 
240 ημέρες το χρόνο. 

θ) Γ ια το διοικητικό προσωπικό της ΥΑΣΒΕ που μετακι¬ 
νείται σε όλες τις υπηρεσίες σεισμοπλήκτων αρμοδιότη¬ 
τας ΥΑΣΒΕ: 

Ημέρες εκτός έδρας μέχρι 10 το μήνα, συνολικά μέχρι 
120 ημέρες το χρόνο. 

ι) Γ ια τους οδηγούς της ΥΑΣ και ΥΑΣΒΕ που μετακινού¬ 
νται σε όλες τις υπηρεσίες σεισμοπλήκτων αρμοδιότητας 
ΥΑΣ και ΥΑΣΒΕ: 

Ημέρες εκτός έδρας μέχρι 18 το μήνα, συνολικά μέχρι 
216 ημέρες το μήνα. 

Κατά τα λοιπά ισχύει η αριθ. 2/63841/0022/31.8.99 (ΦΕΚ 
1867/Β/11.10.99, κοινή απόφαση έγκρισης ημερών εκτός 
έδρας κίνησης υπαλλήλων που υπηρετούν στη ΓΓΔΕ και 
ΓΓΣΔΕ του ΥΠΕΧΩΔΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Μαρτίου 2000 

Οι Γ ενικοί Γ ραμματείς 

Δημοσίων Έργων 
Δημοσιονομικής Πολιτικής Υπ. Περιβάλλοντος, 

Υπ. Οικονομικών Χωροταξίας και Δημ. Έργων 
ΙΩΑΝ. ΚΟΥΣΟΥΛΑΚΟΣ I. ΧΡΥΣΙΚΟΠΟΥΛΟΣ 

-«- 

Αριθ. 2/94549/0022 ( 6 ) 

Νυχτερινή και Εξαιρέσιμων Ημερών Απασχόληση των 
Υπαλλήλων της Εθνικής Υπηρεσίας Πληροφοριών. 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣΙΑΣ ΔΙΟΙΚΗΣΗΣ ΥΠΟΥΡΓΕΙΟΥ ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
- ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ 
ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

α.- Τις διατάξεις των παραγράφων 2 και 3 του άρθρου 
18 του Ν. 2470/97, όπως τροποποιήθηκε με το άρθρο 15 
του Ν. 2592/98. 


β.- Την υπ’ αριθμ. πρωτ. 2022941/2297/0022/7.4.98/Υπ. 
Οικονομικών/Γ.Λ.Κ./Δ/νση 22η εγκύκλιο του Ν. 2592/98. 

γ.- Το άρθρο 49 του Π.Δ.360/92 «Οργανισμός της Εθνι¬ 
κής Υπηρεσίας Πληροφοριών». 

δ.- Τις διεθνείς ανακατατάξεις και εξελίξεις στις γειτο¬ 
νικές μαςχώρεςπου επηρεάζουν άμεσα την εθνική ασφά¬ 
λεια της χώρας και απαιτούν από το προσωπικό της ΕΥΠ 
και ιδιαίτερα αυτού των Περιφερειακών Μονάδων να ερ¬ 
γάζεται υπό εξαιρετικές και έκτακτες συνθήκες κατά τις 
ημέρες των αργιών, τις εξαιρέσιμες ημέρες, τις νυκτερι¬ 
νές ώρες καθώς και πέραν του ωραρίου της ημερήσιας 
απασχόλησης για να μπορεί με αυτόν τον τρόπο να αντα¬ 
πεξέρχεται έγκαιρα και αποτελεσματικά στο έργο της 
διαφύλαξης της Εθνικής Ασφάλειας της χώρας. 

ε.-Την αριθ.2/840345/0004/8.11.1999 απόφαση «μετα¬ 
βίβαση εξουσίας υπογραφής σύμφωνα με το άρθρο 7 
παρ.1 του Ν. 1943/91». 

στ.-Τη διάταξη του άρθρου 1 παρ. 2α του Ν. 2469/1997 
(ΦΕΚ Α’ 38) 

ζ.-Την αριθ. 1107147/1239/0006Α/4.10.96 (ΦΕΚ 922 τ. 
Β') απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

η.- Την εγκριθείσα πίστωση στον Π/Υ Ε.Υ.Π. ΕΦ 11-610 
ΚΑ 0512 «Αμοιβή για εργασία κατά τις εξαιρέσιμες ημέ¬ 
ρες και νυκτερινές ώρες» ύψους πενήντα δύο εκατομμυ¬ 
ρίων πεντακοσίων χιλιάδων (52.500.000) δρχ., αποφασί¬ 
ζουμε: 

1. - Εγκρίνουντηννυκτερινή και εξαιρέσιμων ημερών ερ¬ 
γασία του προσωπικού εκείνου της Εθνικής Υπηρεσίας 
Πληροφοριών που απασχολείται σε τμήματα που λει¬ 
τουργούν επί 24ωρης βάσης και όλες τις ημέρες του μή¬ 
να για αντιμετώπιση των αναγκών της Υπηρεσίας σύμφω¬ 
να μετά (γ) και (δ) σχετικά, το χρονικά διάστημα 1.1.2000 
έως31.12.2000. 

2. - Εξουσιοδοτούνταν αρμόδιο για θέματα διοικητικής 
μέριμνας ΒΎποδιοικητή Ε.Υ.Π. ΠΑΝΑΓΙΩΤΗ ΠΕΡΔΙΚΟΥ- 
ΡΗ για την κατανομή των ωρών αυτών στο προσωπικό της 
Υπηρεσίας ανάλογα με τις ανάγκες που θα παρουσιάζο¬ 
νται κάθε φορά. 

3. - Ο έλεγχος της πραγματικής παροχής νυκτερινής και 
εξαιρέσιμων ημερών εργασίας θα γίνεται από τους Προϊ¬ 
σταμένους Διευθύνσεων και Μονάδων, σύμφωνα με τα 
καθοριζόμενα από το νόμο. 

4. - Καθορίζουν ως ανώτατο αριθμό υπαλλήλων τους τε- 
τρακόσιους (400), οι οποίοι θα εργασθούν κατά τις εξαι¬ 
ρέσιμες ημέρες και τις νυκτερινές ώρες προς συμπλήρω¬ 
ση της υποχρεωτικής εβδομαδιαίας εργασίας μέχρι 
108.000 ώρες για το χρονικό διάστημα 1.1.2000 έως 
31.12.2000. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 31 Ιανουάριου 2000 

Οι Γενικοί Γ ραμματείς 
Δημόσιας Διοίκησης 

Υπ. Εσωτερικών, Δημόσιας Δημοσιονομικής Πολιτικής 

Διοίκησης και Αποκέντρωσης Υπ. Οικονομικών 
ΠΑΝ. ΒΑΣΙΛΕΙΟΥ ΙΩΑΝ. ΚΟΥΣΟΥΛΑΚΟΣ 

Αριθ. 2/14827/0022 (7 ) 

Έγκριση ωρών υπερωριακής νυχτερινής εργασίας και ερ¬ 
γασίας κατά τις εξαιρέσιμες ημέρες οκτώ (8) υπαλλή¬ 
λων, διαφόρων κλάδων και ειδικοτήτων που υπηρε¬ 
τούν στην Μ.Τ.Ε.Ν.Σ. «Α. ΦΛΕΜΙΓΚ». 

ΟΙ ΓΕΝΙΚΟΙ ΓΡΑΜΜΑΤΕΙΣ 

ΔΗΜΟΣΙΟΝΟΜΙΚΗΣ ΠΟΛΙΤΙΚΗΣ ΥΠΟΥΡΓΕΙΟΥ ΟΙΚΟ¬ 
ΝΟΜΙΚΩΝ - ΥΠΟΥΡΓΕΙΟΥ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 15 του Ν.2592/98 (ΦΕΚ 
57/98 Τ.Α’). 

2. Το γεγονός ότι από την απόφαση αυτή θα προκληθεί 
δαπάνη ύψους ενός εκατ. διακοσίων χιλιάδων (1.200.000) 
δρχ. η οποία θα καλυφθεί από τις πιστώσεις του προϋπο¬ 
λογισμού της Μ.Τ. Ε. Ν. Σχολής Αθηνών «Α. ΦΛΕΜΙΓΚ» 
τρέχοντος οικονομικού έτους και ειδικότερα στο ΚΑΕ 
0263. 

3. Την ανάγκη απασχόλησης των υπαλλήλων, λόγω 
24ωρης λειτουργίας της Μέσης Τεχνικής Επαγγελματι¬ 
κής Νοσ/κής Αθηνών «ΑΜΑΛΙΑ ΦΛΕΜΙΓΚ». 

4. Την αρ. 2/80345/0004/8.11.99 Κοινή Απόφαση «Με¬ 
ταβίβαση εξουσίας υπογραφής σύμφωνα με τα αρθ. 7 
παρ.1 του Ν. 1943/91» (ΦΕΚ 2040/19.11.99τ.β’), αποφα¬ 
σίζουμε: 

1. Εγκρίνουμε την υπερωριακή απασχόληση οκτώ (8) 
υπαλλήλων, διαφόρων κλάδων και ειδικοτήτων που υπη¬ 
ρετούν στην Μ.Τ.Ε.Ν.Σ. «Α. ΦΛΕΜΙΓΚ» και μέχρι πεντακό¬ 
σιες (500) ώρες συνολικά για το χρονικό οιαστημα από 
25.1.2000 έως31.12.2000. 

2. Εγκρίνουμε την καθιέρωση νυχτερινής εργασίας 
επτά (7) υπαλλήλων διαφόρων κλάδων και ειδικοτήτων 
μέχρι δύο χιλιάδες (2.000) ώρες συνολικά για το χρονικό 
διάστημα από 25.1.2000 έως 31.12.2000. 

3. Εγκρίνουμε την καθιέρωση Κυριακών και εξαιρέσι¬ 
μων ημερών εργασίας δεκατριών (13) υπαλλήλων διαφό¬ 
ρων κλάδων και ειδικοτήτων μέχρι χίλιες (1.000) ώρες συ¬ 
νολικά για το χρονικό διάστημα από 25.1.2000 έως 
31.12.2000. 

Η υπερωριακή απασχόληση της παρ. 1 θα πραγματο¬ 
ποιείται σε καθημερινή βάση από 6-6.30’, 2-2.30’ και 10- 
10.30’. 

Η υπερωριακή απασχόληση των παραγρ. 2, 3 θα πραγ¬ 
ματοποιείται κάθε νύχτα και κάθε Κυριακή και εξαιρέσιμη 
ημέρα. 

Υπεύθυνος υπάλληλος για την παρακολούθηση για τον 
έλεγχο πραγματικής παροχής της υπερωριακής απασχό¬ 
λησης είναι η Καλαμούτσου Σταυρούλα. 

Η συνολική δαπάνη για την αποζημίωση των υπαλλήλων 
δεν θα υπερβαίνει το ύψος της εγγεγραμμένης πίστωσης 
προϋπολογισμού οικονομικού έτους 2000. 

Η δαπάνη του α’ εξαμήνου για την καταβολή των ανω¬ 
τέρω αποζημιώσεων δεν θα υπερβαίνει το 45% της εγγε¬ 
γραμμένης στον προϋπολογισμό πίστωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 
Οι Γ ενικοί Γ ραμματείς 

Δημοσιονομικής Πολιτικής Υπ. Υγείας 

Υπ. Οικονομικών και Πρόνοιας 

ΙΩΑΝ. ΚΟΥΣΟΥΛΑΚΟΣ I. ΠΑΝΑΟΠΟΥΛΟΥ 


Αριθ. 31224 ( 8 ) 

Συγκρότηση Κεντρικής Επιτροπής Μεταγωγών (ΚΕΜ). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη το άρθρο 9 παρ. 1 του Ν. 2776/1999 
(ΦΕΚ 291 τ.Α'/24.12.1999), αποφασίζουμε: 

Συγκροτούμε στο Υπουργείο Δικαιοσύνης, την Κεντρι¬ 
κή Επιτροπή Μεταγωγών (ΚΕΜ) αποτελούμενη από τους: 

α) Γεώργιο Ανδρεόπουλο, Γενικό Γραμματέα του 
Υπουργείου Δικαιοσύνης, ως Πρόεδρο 
β) Παναγιώτη Γκλεζάκο, Αντεισαγγελέα Εφετών, Επό¬ 
πτη του Συγκροτήματος Φυλακών Κορυδαλλού, αναπλη- 
ρούμενο από την Αναστασία Μασούρα αναπληρώτρια 
του επόπτρια, Εισαγγελέα Πρωτοδικών, του ίδιου Συ¬ 
γκροτήματος. 

γ) Ιωάννη Πανούση, Πρόεδρο του Κεντρικού Επιστημο¬ 
νικού Συμβουλίου Φυλακών (ΚΕΣΦ), αναπληρούμενο από 
την Καλλιόπη Σπινέλλη, αναπληρώτριάτου στο ανωτέρω 
Συμβούλιο, ως μέλη. 

Ο Γενικός Γραμματέας, εάν κωλύεται ή απουσιάζει, 
αναπληρώνεται απάτην Κυριακή Μπαρδάνη, Προϊσταμέ- 
νη της Γενικής Διεύθυνσης Σωφρονιστικής Πολιτικής και 
στην περίπτωση αυτή προεδρεύει ο Εισαγγελικός Λει¬ 
τουργός. Η Επιτροπή συνεδριάζει τουλάχιστον δύο φο¬ 
ρές το μήνα. Καθήκοντα γραμματέα της Επιτροπής θα 
ασκούν οι Αλέξανδρος Ιακωβίδης και Νικόλαος Πολιάς, 
υπάλληλοι του Υπουργείου Δικαιοσύνης, εναλασσόμενοι 
κατά μήνα και αλληλοαναπληρούμενοι σε περίπτωση κω¬ 
λύματος του ενός. 

Στον Πρόεδρο, τα μέλη και τους γραμματείς της Επι¬ 
τροπής καταβάλλεται αποζημίωση σύμφωνα μετις κείμε¬ 
νες διατάξεις. 

Από την δημοσίευση της παρούσης καταργείται κάθε 
άλλη προηγούμενη σχετική απόφασή μας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Μαρτίου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-Φ- 

Αριθ. 155332/99 (9) 

Τροποποίηση της αριθμ. 62988/4.6.99 απόφασης για την 
Μηχανογράφηση Αμίσθων Υποθηκοφυλακείων» 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη της διατάξεις: 
α) των άρθρων 3, 4&5του Ν. 325/76 (ΦΕΚ 125/Α776). 
β) του άρθρου 20 παρ. 5του Ν. 2145/93 (ΦΕΚ88/Α793). 
γ) του άρθρου 27 του Ν. 2081/92 (ΦΕΚ 154/Α792) με το 
οποίο προστέθηκε νέο άρθρο, το άρθρο 29 στο Ν. 
1558/85 (ΦΕΚ 137/Α785). 

δ) της απόφαση μας αριθ. 100438/8.9.95 (ΦΕΚ 
788/Β795). 

ε) της απόφασή μας αριθ. 62988/4.6.99 (ΦΕΚ 
1242/Β799). 

στ) το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Την τροποποίηση της αριθμ. 62988/4.6.99 (ΦΕΚ 1242/ 
Β'/99) απόφασής μας ως εξής: 

1. Η παράγραφος που ορίζει τη διάρκεια του δευτέρου 
σταδίου μηχανογραφήσεως σε πέντε (5) έτη καταργείται, 
η έναρξη δε αυτού ορίζεται ως εξής: 

α. Από 1.3.2000 για τα Άμισθα Υποθηκοφυλακεία που εί¬ 
χαν υποχρέωση σύμφωνα με την απόφαση μας αριθμ. 
100438/95 (ΦΕΚ 788/Β/95) να περατώσουντο πρώτο στά¬ 
διο μηχανογραφήσεως εντός 2 ετών και 6 μηνών καθώς 
επίσης και για τα Άμισθα Υποθηκοφυλακεία που είχαν 
υποχρέωση σύμφωνα με την ίδια απόφαση να περατώ¬ 
σουν το πρώτο στάδιο μηχανογραφήσεως εντός 3 ετών 
και 6 μηνών. 

β. Από 1.3.2001 για τα Άμισθα Υποθηκοφυλακεία που εί¬ 
χαν υποχρέωση σύμφωνα με την ίδια απόφαση να περα¬ 
τώσουν το πρώτο στάδιο μηχανογραφήσεως εντός 4 
ετών και 6 μηνών. 

2. Το δεύτερο εδάφιο της παραγράφου 2 και η παράγρα¬ 
φος 3 της τροποποιούμενης απόφασης καταργούνται. 

3. Το πρώτο εδάφιο της παραγράφου 8 της τροποποι¬ 
ούμενης απόφασης αντικαθίσταται ως εξής: 

«Μετά την έναρξη του δευτέρου σταδίου της μηχανο- 
γραφήσεως, υποθηκοφύλακες ή εκτελούντες χρέη υπο¬ 
θηκοφυλάκων που αποχωρούν της υπηρεσίας για οιον- 
δήποτε λόγο υποχρεούνται κατά το χρόνο αποχωρήσε- 
ως τους να έχουν μηχανογραφήσει όλες τις νέες 
μερίδες». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 7 Μαρτίου 2000 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. ΣΤ-2367σχετ. 6223 (10) 

Μετάταξη του υπαλλήλου του ΟΑ.ΚΑ. Χρήστου Ανθινου 
στο Στάδιο Ειρήνης και Φιλίας. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 1558/85 «Κυβέρνηση και Κυβερνητικά Όργα¬ 
να». 

γ) Του άρθρου 8 του Ν. 423/76 «περί γυμναστηρίων και 
ρυθμίσεως συναφών θεμάτων αφορώντων εις τος εξω¬ 
σχολικό αθλητικό όπως συμπληρώθηκε από το άρθρο 2 
παρ. βτου Ν. 1070/80 «περίλήψεως μέτρων αναπτύξεως 
του αθλητισμού και ρυθμίσεως συναφών θεμάτων». 

δ) Του Ν. 2725/99, άρθρο 56, παρ. 8. 

2. Την απόφαση 32741/3.12.96 (ΦΕΚ 1120/Β/1612-96), 
Μεταβίβαση αρμοδιοτήτων Υφυπουργού και δικαιώμα¬ 
τος υπογραφής «Με Εντολή Υφυπουργού στο Γενικό 
Γ ραμματέα Αθλητισμού». 


3. Την πράξη 22/10.2.2000 του Δ.Σ. του Ο.Α.Κ.Α. 

4. Την υπ’ αριθ. 55/22.2.2000 πράξη του Δ.Σ. του Σ.Ε.Φ. 

5. Την από 27.1.2000 αίτηση του υπαλλήλου Αυθίνου 
Χρήστου, αποφασίζουμε: 

Μετατάσσεται ο υπάλληλος του Ο.Α.Κ.Α. Χρήστος Αυ- 
θίνος κατηγορίας ΠΕ κλάδου Διοικητικού - Οικονομικού 
με σχέση εργασίας Ιδιωτικού Δικαίου Αορίστου χρόνου 
σε κενή οργανική θέση του Σταδίου Ειρήνης και Φιλίας με 
την ίδια σχέση εργασίας. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 7 Μαρτίου 2000 

Με εντολή Υφυπουγού 
Ο Γεν. Γραμ. Αθλητισμού 
ΓΙΑΝΝΗΣ ΣΓΟΥΡΟΣ 

-♦- 

Αριθ. 981 (11) 

Επέκταση του Ν. 2683/99 στα μέλη ΔΕ Π, Ε.Ε.Π, ΕΔΤΠ 
και Βοηθούς και Επιστημονικούς Συνεργάτες. 

Η ΣΥΓΚΛΗΤΟΣ 

ΤΟΥ ΓΕΩΠΟΝΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 
(Συνεδρίαση 260/24.2.2000) 

Έχοντας υπόψη: 

1) Το άρθρο 2 του Ν.2683/99 (ΦΕΚ 19. τ.Α'/9.2.99 «περί 
κύρωσης του Κώδικα Κατάστασης Δημοσίων Διοικητικών 
Υπαλλήλων». 

2) Το άρθρο 5 παρ. 3 εδαφ. δ του Ν.2083/92 σύμφωνα 
με το οποίο τα καθήκοντα, τα δικαιώματα και οι υποχρεώ¬ 
σεις (ωράριο καιλοιποί όροι απασχόλησης, πρόσθετα κα¬ 
θήκοντα, άδειες, υγειονομική περίθαλψη, άδειες, υγειο¬ 
νομική περίθαλψη κ.λ.π.) των μελώντης Πανεπιστημιακής 
Κοινότητας ρυθμίζονται με τον εσωτερικό κανονισμό. 

3) Το με αριθμ. Φ131.3/Β2/3364 (3363)/15.9.99 έγγραφο 
του Υπουργείου Εθνικής Παιδείας και Θρησκευμάτων από 
το οποίο προκύπτει ότι οι διατάξεις του Ν. 2683/99 δεν 
μπορούν να εφαρμοστούν ευθέως για τα μέλη ΔΕΠ, ΕΕΠ, 
ΕΔΤΠ, Βοηθούς και Επιστημονικούς Συνεργάτες και ότι η 
Σύγκλητος του Ιδρύματος, μέχριςότου ρυθμιστούν θέμα¬ 
τα του προσωπικού αυτού με τον εσωτερικό κανονισμό, 
μπορεί με απόφαση της να επεκτείνει και να εφαρμόσει και 
στα μέλη αυτά τις διατάξεις του Ν.2683/99, αποφασίζει: 

Όπως για θέματατων μελών ΔΕΠ, ΕΕΠ, ΕΔΤΠ, Βοηθώνκαι 
Επιστημονικών Συνεργατών που δεν ρυθμίζονται από τις ει¬ 
δικές διατάξεις που διέπουντο προσωπικό αυτό (Ν. 1268/82 
κ.λ.π.) ως και από τον εσωτερικό κανονισμό του Ιδρύματος, 
εφαρμόζονται συμπληρωματικά οι διατάξεις του Νόμου 
2683/99 έως ότου τα θέματα αυτά ρυθμιστούν με την επικεί¬ 
μενη τροποποίηση του εσωτερικού κανονισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2000 
Ο Πρύτανης 
ΣΠΥΡ. ΚΥΡΙΤΣΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ήΙΙρ: νννννν.βΐ. 9γ 
β-ΙΠ3ίΙ: ννθβΓΤΙ38ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































